Irlandiya parlamenti Falastinni tan olishni yoqlab ovoz berdi

Irlandiya parlamenti quyi palatasi mamlakat hukumatini Falastinni davlat sifatida tan olishga chaqiruvchi rezolyutsiyani yoqlab ovoz berdi, deb xabar bermoqda “Yevropeyskaya Pravda”.

Rezolyutsiya Irlandiya hukumatini Falastin davlatini 1967-yilgi chegaralarda − poytaxti Sharqiy Quddus sifatida rasman tan olishga chaqiradi. Deputatlarning fikricha, bunday qadam Isroil−Falastin mojarosini tinch yo‘l bilan hal qilishga hissa qo‘shadi.
Avvalroq Irlandiya hukumati Falastinni Yevropa Ittifoqi davlatlari bilan kelishuvga erishilsagina tan olishini ma’lum qilgan edi. Eslatib o‘tamiz, Shvetsiya Falastinni davlat sifatida rasman tan olgach Yevropa davlatlari parlamentlarida bu boradagi harakat boshlanib ketdi.